Author: Leskova
Last saved by: Jozef Maculák
Company: KVS

SPRÁVA ZO ZAHRANIČNEJ PRACOVNEJ CESTY

1a) Meno, priezvisko, tituly, funkcia, pracovné zaradenie účastníka ZPC:

Mgr. Jozef Maculák,
riaditeľ odboru vedy a techniky na vysokých školách,
hlavný štátny radca

1b) Názov a adresa pracoviska: | odbor vedy a techniky na vysokých školách, sekcia vysokých škôl MŠVVaŠ SR, Stromová 1, 813 30  Bratislava
1c) Znalosť jazykov účastníka ZPC: | nemecký, anglický, ruský

2a) Účel ZPC a spôsob jej financovania:

účasť na plánovanom stretnutí koordinátorov projektu             7. rámcového programu Európskej únie MANUNET II

Náklady spojené s ubytovaním a dopravou boli hradené z prostriedkov projektu.

2b) Prijímajúca organizácia:

Karlsruhe Institute of Technology (KIT)
Project Management Agency Karlsruhe (PTKA)

2c) Miesto a štát: | Karlsruhe/Nemecko
2d) Trvanie ZPC: | od: 18. 10. 2011 | do: 21. 10. 2011 | Počet dní: 4

3. Rámcový program pobytu:

V dňoch 18. – 21. 10. 2011 som ako zástupca MŠVVaŠ SR, ktoré je garantom projektu                          7. rámcového programu Európskej únie MANUNET II, absolvoval zahraničnú pracovnú cestu do Nemecka (Karlsruhe). Išlo o plánované stretnutie riešiteľov a garantov projektu MANUNET II.
Konkrétne mená zahraničných partnerov s ich kontaktnými adresami sú k dispozícii na:
http://www.manunet.net/index.php?option=com_content&view=category&layout=blog&id=17&Itemid=127.

4. Stručný priebeh rokovaní:

Účelom zahraničnej pracovnej cesty bolo pracovné stretnutie konzorcia projektu 7. rámcového programu Európskej únie (TCT II + Steering Committee meeting). Cieľom rokovania bolo ukončiť hodnotenie projektov na základe výzvy MANUNET CALL 2011.

Obsahom rokovaní technického výboru (TCT II) bolo okrem iného dokončenie posudzovania projektov, ktoré boli odporúčané do 2. kola. Spoločne sa na výzve MANUNET CALL 2011 zúčastnilo 20 regiónov/krajín: Astúria (Španielsko), Baskicko (Španielsko), Katalánsko (Španielsko), Estónsko, Francúzsko, Franche-Comté (Francúzsko), Nemecko, Izrael, Dolné Rakúsko, Luxembursko, Navarra (Španielsko), Severné Írsko, Piedmont (Taliansko), Rumunsko, Slovensko, Švajčiarsko, Turecko, Toskánsko (Taliansko), Valónsko (Belgicko), Západné Grécko.
V evaluácii projektov výzvy MANUNET 2011 bolo hodnotených 70 projektov podľa stanoveného harmonogramu.

Vo všeobecnej časti rokovania riadiaceho výboru (Steering Committee meeting) bolo prediskutované:

1. ďalšie rozšírenie projektu o nových partnerov a ich negociácie do konzorcia projektu,

2. možnosti rozšírenia aktivít v programe ERANET a v platforme MANUFUTURE,

3. kontrola programových pracovných balíkov MANUNET-u v roku 2011,

4. výsledky výzvy MANUNET 2011 a príprava formulárov a dokumentov na výzvu     MANUNET 2012, zároveň boli dohodnuté termíny a harmonogram novej výzvy:
•	publikovanie výzvy: 11. 1. 2012
•	preproposal: 14. 3. 2012
•	evaluácia 1. kola: 3. 5. 2012
•	hodnotenie technickou komisiou: 8. 5. 2012
•	publikovanie výsledkov: 17. 5. 2012
•	uzávierka 2. kola: 11. 7. 2012
•	evaluácia 2. kola: 3. 10. 2012
•	TCT II: 9. 10. 2012
•	publikovanie výsledkov: 23. 10. 2012

5. stanovili sa termíny a miesto pracovných stretnutí v roku 2012,

6. prerokovanie otázok súvisiacich s komunikáciou a s webovou stránkou projektu.

Úloha pre Slovenskú republiku: Rozšíriť SW nástroj EOI (Express of Interest) o možnosť ponuky technologickej spolupráce. Úlohu zabezpečí STU v Bratislave (prof. Ing. Štefan Valčuha, PhD.).

5. Odporúčané závery:

Vzhľadom na silné konzorcium projektu a doterajšie výsledky a hodnotenie uvedeného projektu Európskou komisiou je to pre nás príležitosť byť účastný a pokračovať v projekte MANUNET II v rámci 7. rámcového programu Európskej únie.

6. Prehľad prinesenej dokumentácie a miesto jej uloženia:

Všetky materiály sú k dispozícii na odbore vedy a techniky na vysokých školách MŠVVaŠ SR.

7. Osobitne vyhodnotený očakávaný prínos ZPC:
MŠVVaŠ SR je za Slovenskú republiku koordinátorom v multiregionálnom projekte MANUNET. Strategickým cieľom projektu MANUNET je podpora financovania výrobno-               -výskumných projektov uskutočňovaných univerzitami, výskumnými organizáciami a podnikmi (najmä malými a strednými). Ide o mimoriadnu príležitosť zapojenia sa pracovísk našich univerzít do kooperácie s poprednými  európskymi  výskumnými pracoviskami prostredníctvom koordinovaných výziev MANUNET, ktorá je zameraná na perspektívne rozširovanie a integráciu spolupráce.

8. Spôsob zverejnenia výsledkov ZPC, prenos získaných informácií:

Informácie sú k dispozícii na webovej stránke MŠVVaŠ SR.

Poznámka:

Súhlasím so zverejnením správy zo ZPC na internete.

Správu vypracoval: Mgr. Jozef Maculák

Podpis účastníka ZPC:	……………………………..	

Správu schválil: prof. Ing Peter Plavčan, CSc., generálny riaditeľ sekcie vysokých škôl

Podpis nadriadeného:		……………………………..